**Ֆրիդա Կալոյի թանգարան**, (իսպ.՝ Museo Frida Kahlo), մեքսիկացի գեղանկարչուհի Ֆրիդա Կալոյի կյանքին և գործունեությանը նվիրված թանգարան Մեխիկոյի Կոյոական շրջանում, հայտնի է նաև որպես **Կապույտ տուն** (La Casa Azul)։

Կապույտ տունը
-------------

Ճեմուղի այգում
Տուն-թանգարանը գտնվում է Մեխիկոյի Կոյոական շրջանում, որի Colonia del Carmen տարածքը հայտնի է եղել մտավորականների ու առաջամարտիկների համբավով դեռևս 1920-ական թվականներից, երբ այստեղ էին հանգրվանում Սալվադոր Նովոն, Օկտավիո Պասը, Մարիո Մորենոն, Դոլորես դել Ռիոն։ Ներկայումս այս տարածքում են գտնվում բազմաթիվ թանգարաններ։ Տունը գտնվում է Լոնդրես և Ալենդե փողոցների անկյունում և աչքի է ընկնում կոբալտե կապույտ գույնով, որից էլ առաջացել է անունը՝ La Casa Azul (Կապույտ տունը)։ Ինչպես այս տարածքի այլ կառույցներ, տունը կառուցվել է կենտրոնական բակի շուրջ։ Տունը զբաղեցնում է 800 մ2 տարածք, կենտրոնական բակը՝ 400 մ2: Քանի որ տունը կառուցվել է 1904 թվականին, ի սկզբանե այն ունեցել է ֆրանսիական ոճի առանձնահատկություններ, այնուհետև ձևափոխվել է սովորական ճակատամասի։ Երկհարկանի շենքն ունի մի քանի ննջարաններ, աշխատասենյակ, մեծ խոհանոց և ճաշասենյակ։ Նախասրահը զարդարում է բնական քարերից խճանկարը։

Պատմություն
-----------

Կոյոական շրջանի Լոնդրես 247 հասցեում գտնվող տունը Կալոների ընտանիքին է պատկանել 1904 թվականից։ Այստեղ 1907 թվականի հուլիսի 6-ին ծնվել և 1954 թվականի հուլիսի 13-ին մահացել է Ֆրիդա Կալոն։ Այստեղ նկարչուհու պատկերով իր մահճակալի մոտ տեղադրված է մոխրով լի աճյունասափորը։ 1955 թվականին տունը դարձել է Ֆրիդա Կալոյի թանգարան։

Այս տանը, ընդհատումներով, Ֆրիդան ապրել է ամուսնու՝ մեքսիկացի նկարիչ Դիեգո Ռիվերայի հետ։

Ցուցադրություն
--------------

Թանգարանում են գտնվում նկարչուհու մի քանի գեղանկարներ, անձնական իրերը, գրքեր և նախակոլումբյան արձանիկների անձնական հավաքածուն, Դիեգո Ռիվերայի և այլ արվեստագետների աշխատանքներ, մեքսիկական ժողովրդական արվեստի գործեր, նախա-իսպանական ձեռագործ աշխատանքներ, լուսանկարներ, հուշամատյաններ։ Պատերի ներքին և արտաքին գունավորումների համար տունն անվանում են «Կապույտ» կամ «Լազուր»։

* Թանգարանը փողոցիցԹանգարանը փողոցից
* Ֆրիդան և Դիեգոն այս տանը ապրել են 1929-1954 թվականներինՖրիդան և Դիեգոն այս տանը ապրել են 1929-1954 թվականներին
* Ներքին բակըՆերքին բակը
* քանդակների հավաքածուքանդակների հավաքածու

Ծանոթագրություններ
------------------

1. ↑  GeoNames — 2005.
2. 1 2
3. 1 2
4. ↑  Gale Randall (2006 թ․ հունվարի 1). «The Frida Kahlo Museum». Mexconnect newsletter. Վերցված է 2010 թ․ նոյեմբերի 30-ին.
5. 1 2 3  «Museo Casa de Frida Kahlo» [Frida Kahlo House Museum] (Spanish). INAH. Արխիվացված է օրիգինալից 2010 թ․ նոյեմբերի 24-ին. Վերցված է 2010 թ․ նոյեմբերի 30-ին.`{{cite web}}`: CS1 սպաս․ չճանաչված լեզու (link)
6. 1 2  «Museo Frida Kahlo» [Frida Kahlo Museum] (Spanish). Government of Mexico City. Արխիվացված է օրիգինալից 2016 թ․ մարտի 4-ին. Վերցված է 2010 թ․ նոյեմբերի 30-ին.`{{cite web}}`: CS1 սպաս․ չճանաչված լեզու (link)
7. ↑  «Ciudad de México, la Casa Azul, Մեխիկո, Կապույտ տունը». Արխիվացված է օրիգինալից 2016 թ․ մարտի 4-ին. Վերցված է 2015 թ․ հուլիսի 26-ին.
8. ↑  Ֆրիդա Կալո թանգարան

Արտաքին հղումներ
----------------

* **Ֆրիդա Կալո թանգարանի** պաշտոնական կայքը Արխիվացված 2010-06-19 Wayback Machine
* Ֆրիդա Կալոյի թանգարան

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրիդա Կալոյի թանգարան» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | ISNI: 0000000121755822 · LCCN: n79069010 · VIAF: 144233695 · WorldCat VIAF: 144233695 |

 |